**Opfølgningsplan for ETU 2022-2023**

Elevtrivselsundersøgelsen er obligatorisk og fastsættes mht. indhold og tidsramme hvert år af Undervisningsministeriet. På Nørre G. er undersøgelsen blevet gennemført i december 2022 for alle skolens elever (eksklusive 2.IB og 3.IB). I elevtrivselsundersøgelsen inddeles elevtrivslen i 5 overordnede trivselsindikatorer: Faglig individuel trivsel, social trivsel, læringsmiljø, pres og bekymringer og mobning.

Alle teamledere har fået tildelt deres klassers individuelle rapporter. Først er rapporterne blevet gennemgået i teamene. Efterfølgende har teamlederen taget de individuelle klassers trivsel op på klasseniveau med eleverne.

Hovedresultaterne i undersøgelsen blev fremlagt på et personalemøde i foråret 2023.

På baggrund af denne fremlæggelse blev der indsamlet inputs fra lærere og eleverne, som er indgået i opfølgningsplanen.

Opfølgningsplanen har været i høring på et personalemøde, i elevrådet samt i SU. Planen er endelig blevet besluttet i ledelsen, og har efterfølgende været til orientering for bestyrelsen i sommer 2023.

Antal besvarelser sammenholdt med 2020 undersøgelsen

|  |  |  |
| --- | --- | --- |
|  | Antal besvarelser | Trivselsindeks |
| 2020 | 717 | 74 [LG 75] |
| 2021 | 895 | 74 [LG 75] |
| 2022 | 946 | 73 [LG 74] |

Den samlede oversigt kan findes på [www.uddannelsesstatistik.dk](http://www.uddannelsesstatistik.dk)

**Data for Nørre G (NG) overfor landsgennemsnit 2018-2022**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Jeg er glad for at gå i skole** | **Faglig trivsel** | **Social trivsel** | **Lærings-**  **miljø** | **Pres og**  **bekymringer** | **Mobning** |
| **2022** | **NG** | 3,9 | 3.8 | 4,1 | 3,4 | 2,4 | 4,7 |
|  | **Landsgns.** | 4 | 3,8 | 4,2 | 3,6 | 2,5 | 4,7 |
| **2021** | **NG** | **4** | **3,8** | **4,2** | **3,4** | **2,4** | **4,7** |
|  | **Landsgns.** | **4,1** | **3,8** | **4,2** | **3,6** | **2,5** | **4,7** |
| **2020** | **NG** | 4 | 3,8 | 4,2 | 3,5 | 2,6 | 4,8 |
|  | **Landsgns.** | 4,1 | 3,9 | 4,2 | 3,6 | 2,7 | 4,8 |

**Opsamling af udvalgte udsagn på det samlede resultat for Nørre G (NG) sammenholdt med landsgennemsnittet (LG):**

På følgende spørgsmål ligger vi over landsgennemsnittet:

* *Jeg kan lide at kende til og lære nye ting (NG[[1]](#footnote-2) 82, LG[[2]](#footnote-3) 80)*
* *Jeg støtter og hjælper mine kammerater (NG 85, LG 83)*
* *I min klasse er det godt at være aktiv i timerne (NG 82, LG 80)*
* *Jeg har god kontakt med elever fra andre klasser/hold (NG 76/LG 73)*

På følgende spørgsmål ligger vi under landsgennemsnittet:

* *Jeg har indflydelse på undervisningen (NG 47, LG 51)*
* *Lærerne sørger for at elevernes ideer bliver brugt i undervisningen (NG 48, LG 53)*
* *Lærerne koordinerer tidspunkter for opgaveafleveringer (NG 52, LG 57)*
* *Der er gode muligheder for at få støtte og vejledning, hvis jeg har det svært (NG 67, LG 71)*
* *Jeg har det dårligt i skolen (NG 77, LG 81)*
* Hvor ofte føler du dig presset i skolen? (NG 75, LG 79)

Konklusion

* Nørre G ligger overordnet set meget gennemsnitligt i forhold til elevtrivsel på landsplan. Der er dog nogle områder, hvor vi gerne vil udvikle os.
* Nørre G ligger fint i forhold til kategorien ”*klasserelationer*”, ”*aktivitet i timerne*” og ”*indbyrdes respekt og forståelse*”.
* Der er udviklingsmuligheder i forhold til ”*faglig trivsel*”, ”*læringsmiljø*” og ”*pres og bekymringer*”.
* Et antal elever oplever et stort arbejdspres i forbindelse med deres skolearbejde

**Opfølgningsplan ETU 2022 - 2023**

Opfølgningsplanen er udarbejdet på baggrund af elevtrivselsundersøgelsen i december 2022. I udarbejdelsen af opfølgningsplanen har vi både set på de områder, hvor vi gør det godt og gerne vil fortsætte det gode arbejde og dernæst har vi diskuteret de punkter hvor vi ønsker, at vi ligger på niveau eller over landsgennemsnittet, fx læringsmiljøet.

|  |  |  |  |  |
| --- | --- | --- | --- | --- |
| Udfordring | Handling | Ansvar | Tidsplan | Udført |
| Vi ønsker øget elevtrivsel | * Der indføres en obligatorisk trivselssamtale med alle 1.g og 2.g elever omkring elevernes faglige og sociale trivsel på skolen * Der tilbydes et efteruddannelseskursus i december 2022 for lærere som optakt til trivselssamtalerne | Ledelse  Teamledere og teams | December 2022-  Februar  2023 | x |
| Pres og bekymringer  Elevernes skriftlighed | * En skriftlighedskoordinator bliver tovholder for arbejder med skrivevejledninger fra DHO – SRP samt skriftlighed i faggrupperne. | Ledelse | Skoleåret 2022/ 2023 | x |
| Pres og bekymringer | * Faggrupperne diskuterer hvordan der gives karakter i fagene. * Faggrupperne videndeler omkring hvordan man giver eleverne feedback i afleveringer * Afholdelse af et pædagogisk møde hvor fokus er på de unges præstationskultur, karaktergivning og hvordan eleverne får feedback | Faggrupper  FPF | Skoleåret 2022/2023 | x |
| Pres og bekymringer | * Punktet drøftes på årgangsmøder med teamledere, hvor hele årgangen vendes mellem teamleder og årgangsleder | Ledelse  Teamledere | Skoleåret 2022/2023 | x |
| Arbejdspres | * Nedsættelse af skemaudvalg, som ser på mulighed for omstrukturering af skoledagen til at reducere arbejdspresset | Skemaudvalg | Skoleåret 2022/2023 | x |
| **Velbefindende** | Fokus på trivsel i pre IB klasser | Ledelse |  | x |

**Overbliksvisning for stx på Nørre Gymnasium**

<https://uddannelsesstatistik.dk/Pages/Institutions/101120_Stx.aspx>

1. NG: Gennemsnit Nørre Gymnasium [↑](#footnote-ref-2)
2. LG: Landsgennemsnit [↑](#footnote-ref-3)